Diari Oficial de la Generalitat Valenciana


Sumari del DOGV 6841, del 16-08-2012 (2012/7772)

Subhasta de béns immobles número S2012R1276001001.
--------------------------------------------------

### Dades del document

Número de DOGV
:   6841

Data del DOGV
:   16-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7772


Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Subhasta de béns immobles número S2012R1276001001. [2012/7772]  
El cap de la Dependència de Recaptació de la Delegació de l'Agència Estatal d'Administració Tributària de Castelló fa saber:   
  
Que de conformitat amb el que disposa l'article 101 del Reglament General de Recaptació, aprovat pel Reial Decret 939/2005, de 29 de juliol, es van dictar acords amb data 11 de juliol de 2012, pels quals es decretava l'alienació mitjançant subhasta dels béns que es detallen en la relació de béns a subhastar inclosa en aquest anunci com a annex I. La subhasta se celebrarà el dia 24 d'octubre de 2012, a les 10.00 hores, a la sala de subhastes de la Delegació de l'AEAT de Castelló, situada al passeig de Ribalta, número 12.  
En compliment de l'article esmentat, es publica aquest anunci i s'adverteix a les persones que desitgen participar en la subhasta el que segueix:  
Primer. Els béns que s'han de subhastar estan afectes per les càrregues i gravàmens que figuren en la seua descripció, i que consten en l'expedient, les quals queden subsistents sense que puga aplicar-se a la seua extinció el preu de rematada.  
  
Segon. La subhasta se suspendrà en qualsevol moment anterior a l'adjudicació dels béns, si es fa el pagament de l'import del deute no ingressat, els interessos que s'hagen produït o es produïsquen des de la data de l'ingrés en el Tresor, els recàrrecs del període executiu i les costes del procediment de constrenyiment.  
  
Tercer. Els licitadors podran enviar o presentar les seues ofertes en sobre tancat des de l'anunci de subhasta fins a una hora abans del començament d'aquesta, sense perjudici que puguen participar personalment en la licitació amb postures superiors a la del sobre. Aquestes ofertes, que tindran el caràcter de màximes, seran presentades als registres de l'oficina on tinga lloc la subhasta, i se'n farà constar a l'exterior del sobre les dades identificatives. Al sobre s'inclouran, a més de l'oferta i del dipòsit constituït d'acord amb el punt quart, les dades corresponents al nom i cognoms o la raó social o denominació completa, el número d'identificació fiscal i el domicili del licitador.  
  
Els licitadors podran participar en la subhasta per via telemàtica presentant ofertes i/o realitzant licitacions automàtiques, a través de la pàgina web de l'Agència Tributària , d'acord amb el que estableix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
  
Quart. Qualsevol licitador haurà de constituir davant de la mesa de subhasta amb anterioritat a la celebració d'aquesta un dipòsit del 20% del tipus de subhasta en primera licitació, excepte per a aquells lots en què s'haja acordat un percentatge menor, que en cap cas serà inferior al 10%. L'import del dipòsit per a cada un dels lots està determinat en la relació de béns que s'han de subhastar inclosa en l'anunci.  
El dipòsit haurà de constituir-se per mitjà d'un xec que complisca els requisits establits en l'article 35.1 del Reglament General de Recaptació o per via telemàtica, a través d'una entitat col·laboradora adherida a aquest sistema que assignarà un número de referència complet (NRC) que en permeta la identificació, d'acord amb el que estableix la Resolució 5/2002, de 17 de maig (BOE de 24.05.2002), del director general de l'Agència Estatal d'Administració Tributària.  
Si els adjudicataris no paguen el preu de rematada, aquest dipòsit s'aplicarà a la cancel·lació del deute, sense perjudici de les responsabilitats en què puguen incórrer pels perjudicis que origine aquesta falta de pagament.  
  
Cinqué. En el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho creu procedent, i fixarà el nou tipus de subhasta en el 75% del tipus de subhasta en primera licitació, o bé anunciarà la iniciació del tràmit d'adjudicació directa que es durà a terme d'acord amb l'article 107 del Reglament General de Recaptació.  
  
  
Sisé. L'adjudicatari haurà d'ingressar en la data de l'adjudicació, o en els 15 dies següents, la diferència entre el dipòsit constituït i el preu de l'adjudicació.  
L'ingrés podrà realitzar-se en bancs, caixes d'estalvis i cooperatives de crèdit, en les quals no cal tindre compte obert. També pot realitzar el pagament mitjançant el càrrec en el seu compte corrent, a través d'Internet a l'adreça , a l'opció: «Seu electrònica - Procediments, serveis i tràmits - Tràmits destacats. Pagar impostos». Per a realitzar el pagament a través d'Internet cal disposar d'un sistema de firma electrònica dels admesos per l'Agència Tributària.  
  
Així mateix, si ho sol·licita a la mesa de subhasta dins l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i, en aquest cas, una vegada comprovat l'ingrés, l'Agència Tributària procedirà a alçar la retenció realitzada sobre el dipòsit constituït per l'adjudicatari.  
  
Seté. Quan en la licitació no s'haja cobert el deute i queden béns sense adjudicar la mesa anunciarà la iniciació del tràmit d'adjudicació directa.  
Les ofertes es podran presentar dins del termini que a aquest efecte comunique la mesa de subhasta. S'hauran de presentar en sobre tancat al registre general de l'oficina on s'efectue la subhasta i hauran d'anar acompanyades, si és el cas, del dipòsit.  
Així mateix, es podran presentar ofertes a través de la pàgina web de l'Agència Tributària , d'acord amb el que estableix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
  
Transcorregut el termini assenyalat per la mesa de subhastes, aquesta mesa obrirà les ofertes presentades, i podrà procedir a l'adjudicació dels béns si alguna d'aquestes ofertes es considera suficient en aquest moment. En cas contrari, s'anunciarà l'extensió del termini per a presentació de noves ofertes, o millora de les ja existents, sense perjudici de la validesa de les ofertes presentades fins a aquest moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en primera licitació, quan no s'haja considerat procedent realitzar una segona licitació; si ha existit una segona licitació, no hi haurà preu mínim.  
  
  
Huité. Quan es tracte d'immobles, l'adjudicatari podrà sol·licitar expressament en l'acte de l'adjudicació l'atorgament d'escriptura pública de venda d'immobles.  
  
Nové. Quan es tracte de béns inscriptibles en registres públics, els licitadors no tindran dret a exigir altres títols de propietat que els aportats en l'expedient; aquests títols estaran a disposició de les persones interessades a les oficines d'aquesta Dependència de Recaptació on es podran examinar tots els dies hàbils a partir de la publicació del present anunci i fins al dia anterior al de subhasta. En cas de no estar inscrits els béns al registre, el document públic de venda és títol mitjançant el qual es pot efectuar la immatriculació en els termes que disposa la legislació hipotecària; en els altres casos en què siga necessari, podrà procedir-se com disposa el títol VI de la Llei Hipotecària per a dur a terme la concordança entre el registre i la realitat jurídica.  
  
  
Deu. El tipus de subhasta no inclou els impostos indirectes que graven la transmissió dels béns indicats. Totes les despeses i els impostos derivats de la transmissió, inclosos els derivats de la inscripció en el registre corresponent del manament de cancel·lació de càrregues posteriors, aniran a càrrec de l'adjudicatari.  
L'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, i aniran a càrrec de l'adjudicatari les despeses que romanguen pendents de pagament.  
  
Onze. El procediment de constrenyiment només se suspendrà en els termes i condicions que indica l'article 165 de la Llei General Tributària (Llei 58/2003, de 17 de desembre).   
Dotze. En tot allò no previst en aquest anunci caldrà ajustar-se a allò que s'ha establit en les disposicions legals que regulen l'acte.  
  
Castelló de la Plana, 11 de juliol de 2012.- El cap de la Dependència de Recaptació: Vicente Ramón Petit Ortells.  
  
  
  
ANNEX 1  
  
Relació de béns que s'han de subhastar  
  
Subhasta núm.: K3114A3623103100  
  
Lot u  
Hipoteca constituïda  
Data d'atorgament: 10.06.2010.  
Notari que autoritza: Luis Alberto Terrón Manrique.  
Número de protocol: 298999472.  
Tipus de subhasta en 1a licitació: 471.606,60 euros.  
Trams: 2.000,00 euros.  
Dipòsit: 90.000,00 euros.  
Tipus de dret: ple domini.  
  
Bé número 1  
Tipus de bé: local comercial.  
Localització: passatge dels Agermanaments, 4.  
12058 Benicarló (Castelló).  
Inscrita en el Registre núm. 1 de Benicarló.  
Tom: 1956. Llibre: 548. Foli: 2. Finca: 35085. Inscripció: 1.  
Descripció: urbana. Local comercial A, situat en planta soterrani i planta baixa. Superfície útil planta soterrani: 165,50 m2; Superfície útil planta baixa: 138 m2.  
Valoració: 630.183,68 euros  
Càrregues:   
Import total actualitzat: 158.577,08 euros.  
Càrrega número 1  
Hipoteca a favor de Banco Pastor, SA, en escrit de data 15.02.2012, comunica que el principal pendent no vençut és de 158.577,08 euros.  
  
Propietaris: Indret per a Viure, SL.  
Núm. d'inscripció de la hipoteca: 1. Data inscripció: 30.08.2010.  
  
Lot dos  
Hipoteca constituïda  
Data d'atorgament: 04.05.2009.  
Notari que autoritza: Manuel Alegre González.  
Número de protocol: 6712009.  
Tipus de subhasta en 1a licitació: 132.062,18 euros.  
Trams: 2.000,00 euros.  
Dipòsit: 25.000,00 euros. Tipus de dret: ple domini.  
Bé número 1  
Tipus de bé: nau industrial.  
Localització: Lg paratge Estepar accés sud, 8  
12659 Castelló de la Plana (Castelló)   
Inscrita en el Registre núm. 2 de Castelló de la Plana  
Tom: 1000. Llibre: 1000. Foli: 80. Finca: 59625. Inscripció: 2.  
  
Referència cadastral: 9597701YK4299N 8 SP.  
Descripció: nau industrial integrant del complex accés sud. És la huitena a comptar de l'esquerra o carrer 8, amb accés directe des del carrer 4. Superfície construïda: 306 m2.  
Valoració: 266.680,53 euros.  
Càrregues:   
Import total actualitzat: 134.618,35 euros.  
Càrrega núm. 1  
Hipoteca a favor de Societat de Garantia Recíproca de la Comunitat Valenciana; Inscripció 3a. En escrit de data 28.11.2011, assenyala que l'import garantit és de 134.618,35 euros.  
Propietaris: Enlucidos Castellón, SL.  
Núm. d'inscripció de la hipoteca: 4. Data inscripció: 20.05.2009.  
  
Lot tres  
Obligat al pagament: Javier Fontana Sanz.  
Núm. de diligència: 120923306704W. Data de la diligència: 17.11.2009.  
Tipus de subhasta en 1a licitació: 94.167,44 euros.  
Trams: 2.000,00 euros.  
Dipòsit: 18.000,00 euros.  
Tipus de dret: ple domini.  
Bé número 1: habitatge.  
Localització: c/ Sant Carles, 35.  
43507 Alcanar (Tarragona).  
Inscrita en el Registre núm. 2 d'Amposta.  
Tom: 3495. Llibre: 203. Foli: 9. Finca: 8116. Inscripció: 9.  
Descripció:   
50% de la urbana: habitatge unifamiliar entre mitgera, que ocupa 118 m2 de solar; consta de planta baixa (magatzem), planta 1a (habitatge) i planta 2a (porxe).  
Valoració: 175.000,00 euros.  
Càrregues: 80.832,56 euros.  
Càrrega núm. 1:  
Hipoteca de la inscripció 12a a favor de Caixa Rural del Mediterrani, Ruralcaja. En escrit de data 02-05-12, comunica que les càrregues existents actuals són de 161.665,12 euros.  
  
Lot quatre  
Hipoteca constituïda  
Data d'atorgament: 29.11.2010.  
Notari que autoritza: José Chust Ballester.  
Número de protocol: 64352305.  
Tipus de subhasta en 1a licitació: 161.386,81 euros.  
Trams: 2.000,00 euros.  
Dipòsit: 30.000,00 euros. Tipus de dret: ple domini.  
Bé número 1  
Tipus de bé: solar.  
Localització: c/ Blas Infante, 28.  
12194 Vila-real (Castelló).  
Inscrita en el Registre núm. 1 de Vila-real.  
Tom: 1570. Llibre: 1136.  
Foli: 205. Finca: 67799. Inscripció: 3.  
Descripció: urbana. Parcel·la número set. Superfície del solar: 191 m2.  
Valoració: 209.138,34 euros.  
Càrregues:   
Import total actualitzat: 47.751,53 euros.  
Càrrega núm. 1:  
Hipoteca a favor de Banco Pastor, SA. Inscripció 4a i 5a. En escrit de data 15.05.2012, comunica que el gravamen actual, entre principal, interessos i comissions, és de 47.751,53 euros.  
Propietaris: Unisat Martín Juárez, SL.  
Núm. d'inscripció de la hipoteca: 6. Data inscripció: 24.12.2010.  
  
  
Lot cinc  
Obligat al pagament: Alicia Valcárcel Mendoza.  
Núm. de diligència: 120923300320N. Data de la diligència: 27.01.2009.  
Tipus de subhasta en 1a licitació: 1.856,99 euros.  
Trams: 200,00 euros  
Dipòsit: 370,00 euros  
Tipus de dret: nua propietat.  
Bé número 1: habitatge.  
Localització: c/ Milà, 12. 12736 Vila-real (Castelló).  
Inscrita en el Registre núm. 1 de Vila-real  
Tom: 1261. Llibre: 853. Foli: 181. Finca: 41061. Inscripció: 4.  
Descripció: œ d'1/7 part indivisa en nua propietat amb caràcter privatiu de casa habitació composta només de planta baixa i corral de 64 m2.   
Valoració: 1.856,99 euros.  
Càrregues: no consten càrregues.  
  
Lot sis  
Obligat al pagament: Alicia Valcárcel Mendoza.  
Núm. de diligència: 120923300320N. Data de la diligència: 27.01.2009.  
Tipus de subhasta en 1a licitació: 1.433,25 euros.  
Trams: 100,00 euros.  
Dipòsit: 280,00 euros.  
Tipus de dret: nua propietat.  
Bé número 1: habitatge.  
Localització: c/ Sant Rafael, 9.  
12293 Vila-real (Castelló).  
Inscrita en el Registre núm. 1 de Vila-real.  
Tom: 1261. Llibre: 853  
Foli: 184. Finca: 29650. Inscripció: 4,  
Descripció: œ d'1/7 part indivisa en nua propietat amb caràcter privatiu de casa habitació composta només de planta baixa, que mesura 4 m de frontera, per 15 m de fons, o siga 60 m2.  
Valoració: 1.433,25 euros.  
Càrregues: no consten càrregues.  
  
Lot set  
Obligat al pagament: Alicia Valcárcel Mendoza.  
Núm. de diligència: 120923300313M. Data de la diligència: 26.01.2009.  
Tipus de subhasta en 1a licitació: 6.877,78 euros.  
Trams: 500,00 euros.  
Dipòsit: 1.375,55 euros.  
Tipus de dret: ple domini.  
Bé número 1: habitatge.  
Localització: c/ Sant Maties, 6. 12768 Vila-real (Castelló)  
Inscrita en el Registre núm. 1 de Vila-real.  
Tom: 1962. Llibre: 1247.  
Foli: 198. Finca: 70198. Inscripció: 1.  
Descripció:   
1/6 part de ple domini de la urbana: habitatge unifamiliar, amb una superfície de solar de 146 m2. Consta de planta baixa i pis alt. Superfície construïda: 142 m2.   
Valoració: 6.877,78 euros.  
Càrregues: no consten càrregues.  
  
Lot huit  
Obligat al pagament: Alicia Valcárcel Mendoza.  
Núm. de diligència: 120923300313M. Data de la diligència: 26.01.2009.  
Tipus de subhasta en 1a licitació: 1.598,86 euros.  
Trams: 200,00 euros.  
Dipòsit: 319,00 euros.  
Tipus de dret: ple domini.  
Bé número 1: altres  
Localització: c/ Sedeny Sénia del Carme, 85.  
12571 Vila-real (Castelló).  
Inscrita en el registre núm. 1 de Vila-real  
Tom: 1511. Llibre: 1082  
Foli: 40. Finca: 34074. Inscripció: 7.  
Descripció:   
1/16 part de ple domini de la urbana: parcel·la de terra secà pastiu, amb una superfície de 140 m2.   
Valoració: 1.598,86 euros.  
Càrregues: no consten càrregues.